Налшык нэхъыфIхэр зэхуешэс
Къэбэрдей-Балъкъэрым и къалащхьэм дэт Универсальнэ спорт комплексым щекIуэкIащ «Локомотив»-м и дунейпсо кубокым щыщIэбэна зэхьэзэхуэ. Урысей Федерацэм и щIыпIэ 20-м къикIа дзюдоист ныбжьыщIэ 800-м щIигъу абы кърихьэлIащ.
Я хьэлъагъ елъытауэ зэхьэзэхуэм пашэныгъэр щаубыдащ ди лъахэгъухэу Дудар Идар, Къудей Беслъэн, Хъуран Къантемыр, Къущхьэ Динарэ, Улбашхэ Айданэрэ Идаррэ. ЕтIуанэ увыпIэр ялъысащ КъуэщIысокъуэ Iэмырхъан, Унэж Тамерлан, БищIо Атхъан, Буран Къантемыр, Абдулаевхэ Сэлимрэ Идаррэ, Дер Айдэмыр, Къуэдзокъуэ Иланэ сымэ. Домбеякъ медалхэр яIэрыхьащ Джэданэ Iэмырхъан, Гъэунэ Азнаур, Хъуран Каринэ.
«Локомотив»-м и дунейпсо кубокым щыщIэбэна зэхьэзэхуэм къыщыхэжаныкIахэр ягъасэ Джэданэ Залым, Бэрэздж Светланэ, Дзу Беслъэн, ПшынащIэ Мурат, Куп Эдуард сымэ.
Жыласэ Замир.
